Wadhuk Gajah Mungkur iki ambané kurang luwih 8.800 ha ing 7 kacamatan. Wadhuk iki uga kanggo tandhon banyu kanggo masarakat lan ngasilaké listrik saka PLTA kang gedhéné 12,4 MégaWatt. Wadhuk iki bisa ngairi sawah kang ambané 23.600 ha ing laladan Sukoharjo, Klaten, Karanganyar lan Sragen. Wadhuk kang wiwit operasi taun 1978 iki sajatiné dirancang bisa nganti umur 100 taun. Nanging ing taun 2007, wis akèh eneban blethok anuwuhaké rasa tidha-tidha apa wadhuk iki bisa tahan nganti 100 taun.